**З А П О В Е Д**



На основание чл. 25, ал. 4 от Закона за администрацията, чл. 9, ал. 5 и чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), както и § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД09-890 от 08.08.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-1006/14.10.2021 г., изменена със Заповед № РД09-142 от 23.02.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) както следва:

**1.** В Приложение № 1 – Условия за кандидатстване по процедура чрез подбор на проектни предложения № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 – 2020 г. в раздел 14.2. „Условия за допустимост на разходите“ се създава точка 16.1.1 със следното съдържание:

„16.1.1 В случаите по т. 16.1 е допустимо кандидатите да провеждат процедура за избор на изпълнител по реда на Постановление № 160/2016 г. след подаване на проектното предложение и преди сключване на административния договор, когато е налична техническа възможност за това в ИСУН 2020“.

**2.** В Приложение № 2 – Условия за изпълнение на одобрени проекти по процедура чрез подбор на проектни предложения № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 - 2020 г. в част А. „Техническо изпълнение на проектите“, Раздел II „Критерии за допустимост, критерии за оценка ангажименти и други задължения на бенефициентите“, подраздел „Ангажименти и други задължения на бенефициентите“ се правят следните изменения:

2.1 В т. 2 думите „след сключване на административния договор за предоставяне на безвъзмездна финансова помощ“ се заличават;

2.2 В т. 2.1 думите „В срок до“ се заменят с „Не по-късно от“.

**II.** Заповедта и изменените с нея Условия за кандидатстване и Условия за изпълнение на одобрени проекти по процедура чрез подбор на проектни предложения № BG06RDNP001-4.015 да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

